Številka: 90014-3/2019-7

Datum: 2. 7. 2019

**Z A P I S N I K**

**3. seje ODBORA ZA PREDŠOLSKO VZGOJO IN IZOBRAŽEVANJE** (v nadaljevanju: odbor), ki je bila dne, 2. 7. 2019 ob 15.00 uri v Klubu 15 Mestne hiše, Mestni trg 1, Ljubljana.

|  |  |
| --- | --- |
| Navzoči člani odbora: | Francka Trobec, mag. Suzana Antić, Anton Grošelj, Irena Horvat, Urška Honzak, Iztok Kordiš, Nada Verbič |
| Ostali navzoči:  Opravičeno  odsotna: | Marija Fabčič, vodja Oddelka za predšolsko vzgojo in izobraževanje, Vesna Korent, vodja Odseka za predšolsko vzgojo, Katarina Gorenc, vodja Urada za mladino, Tatjana Zavašnik, strokovna sodelavka odbora, SOD MS  Bruna Antauer, Maruša Babnik, mag. Verica Šenica Pavletič, Martina Vuk, |

S sklicem seje predlagani in potrjeni dnevni red:

1. Potrditev zapisnika 2. seje Odbora za predšolsko vzgojo in izobraževanje
2. Predlog Sklepa o soglasju k določitvi dela plače za delovno uspešnost direktorice Javnega zavoda Mladi zmaji za leto 2018 iz naslova prodaje blaga in storitev na trgu
3. Predlog Sklepa o določitvi cen programov predšolske vzgoje v javnih vrtcih in dodatnih ugodnosti za starše
4. Predlog Sklepa o manjši notranji igralni površini v javnih vrtcih Mestne občine Ljubljana za šolski leti 2019/2020 in 2020/2021
5. Predlog Letnega programa izobraževanja odraslih v Mestni občini Ljubljana za leto 2019
6. Razno

Seja je bila sklicana elektronsko, gradivo k 1. točki je bilo priloženo, ostale točke so dostopne na spletni strani MOL na naslovu: <https://www.ljubljana.si/sl/mestni-svet/seje-mestnega-sveta/6-seja-mestnega-sveta-mol-4/>

Dnevni red je bil sprejet s 6 glasovi za, od 6 navzočih.

Sejo je vodila predsednica odbora.

Potrditev zapisnika 2. seje Odbora za predšolsko vzgojo in izobraževanje

Na zapisnik 2. seje Odbora za predšolsko vzgojo in izobraževanje z dne 11. 6. 2019 ni bilo vsebinskih pripomb; med opravičeno odsotno članico se doda še mag. Suzano Antić.

SKLEP: Zapisnik 2. seje Odbora za predšolske vzgojo in izobraževanje z dne 11. 6. 2019 se z evidentirano pripombo v predlagani vsebini potrdi.

Sklep je bil sprejet s 6 glasovi za, 0 proti od 6 navzočih.

**2.**

Predlog Sklepa o soglasju k določitvi dela plače za delovno uspešnost direktorice Javnega zavoda Mladi zmaji za leto 2018 iz naslova prodaje blaga in storitev na trgu

Katarina Gorenc, vodja Urada za mladino je predstavila vsebino predlaganega sklepa. Člani odbora so brez razprave sprejeli naslednji **SKLEP:**

**Odbor za predšolsko vzgojo in izobraževanje podpira predlog Sklepa o soglasju k določitvi dela plače za delovno uspešnost direktorice Javnega zavoda Mladi zmaji za leto 2018 iz naslova prodaje blaga in storitev na trgu in ga predlaga Mestnemu svetu MOL v sprejem.**

Sklep je bil sprejet s 6 glasovi za, 0 proti od 6 navzočih.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

3.

Predlog Sklepa o določitvi cen programov predšolske vzgoje v javnih vrtcih in dodatnih ugodnosti za starše

Predsednica je odbor seznanila z dodatnim gradivom, pripombami sveta Četrtne skupnosti Sostro glede nasprotovanja zvišanju cen vrtcev v predlagani višini. Predlagajo, da se zagotovi zadostno število mest za otroke v vrtcu Pedenjped v enoti Učenjak v Zadvoru. Vodja Marija Fabčič je v obrazložitvi pojasnila, da mestna uprava predloga ne podpira. Sprejem ukrepa je nujno potreben zaradi zvišanja plač zaposlenih, višjih materialnih strokov ter strožjih predpisov in smernic za vrtce na različnih področjih kot so sanitarni, energetski, varstvo pri delu... Poleg sredstev za programe v vrtcih, MOL izdatno financira tudi investicije in investicijsko vzdrževanje, ki ni predmet cene programov. V obdobju zadnjega povišanja cen od leta 2008 je MOL zamenjala v vrtcih vse azbestne strehe, statično in energetsko sanirala ogromno stavb, obnovila številna igrišča, igralnice za otroke, izgradili nove večnamenske prostore za igro otrok. Zgrajeno je 104 novih oddelkov s katerim se je zagotovil prostor za več kot 3000 otrok. V razpravi so sodelovali vsi prisotni.

Sprejet je bil naslednji SKLEP:

Odbor za predšolsko vzgojo in izobraževanje podpira predlog Sklepa o določitvi cen programov predšolske vzgoje v javnih vrtcih in dodatnih ugodnosti za starše in ga predlaga Mestnemu svetu MOL v sprejem.

Sklep je bil sprejet s 4 glasovi za, 3 proti od 7 navzočih.

4.

Predlog Sklepa o manjši notranji igralni površini v javnih vrtcih Mestne občine Ljubljana za šolski leti 2019/2020 in 2020/2021

Vodja Marija Fabčič je predstavila razloge za sprejem sklepa. Zaradi zagotovitve zakonske notranje igralne površine v prihajajočem šolskem letu ne bi mogli sprejeti vseh vpisanih otrok, zato občina predlaga sprejem sklepa o manjši igralni površini. Kljub pospešenemu odpiranju novih oddelkov in 92,3 % vključenosti otrok v vrtce se MOL še vedno sooča s pomanjkanjem prostih kapacitet in posledično odklonjenih otrok. Pojasnila, da se zmanjšani normativi uporabljajo le pri starih vrtcih, kjer je težko spreminjati zatečeno stanje, pri novogradnjah pa se normativi upoštevajo oz. se jih po možnosti še razširja.

Odbor je brez razprave sprejel naslednji SKLEP:

Odbor za predšolsko vzgojo in izobraževanje podpira predlog Sklepa o manjši notranji igralni površini v javnih vrtcih Mestne občine Ljubljana za šolski leti 2019/2020 in 2020/2021 in ga predlaga Mestnemu svetu MOL v sprejem.

Sklep je bil sprejet s 6 glasovi za, 0 proti od 7 navzočih.

5.

Predlog Letnega programa izobraževanja odraslih v Mestni občini Ljubljana za leto 2019

Vsebinsko obrazložitevletnega programa je podalaMarija Fabčič. Mreža aktivnosti izobraževanja odraslih se bo izvajala pod okriljem 5 oddelkov mestne uprave, predvidoma bo v brezplačne programe vključenih 33.000 meščanov. Razpravljala je Urška Honzak. Glede izvajanja in vrednotenja (visoka cena) računalniških tečajev za upokojence in brezposelne se naknadno pridobi odgovor Oddelka za lokalno samoupravo.

Sprejet je bil naslednji **SKLEP**:

Odbor za predšolsko vzgojo in izobraževanje podpira predlog Letnega programa izobraževanja odraslih v Mestni občini Ljubljana za leto 2019 in ga predlaga Mestnemu svetu MOL v sprejem.

Sklep je bil sprejet s 7 glasovi za, 0 proti od 7 navzočih.

6.

Razno

Pod točko razno ni bilo razprave.

Seja je bila končana ob 16.00 uri.

Zapisala: Tatjana Zavašnik

Francka Trobec

p r e d s e d n i c a